Predkladacia správa

Správa o činnosti Protimonopolného úradu Slovenskej republiky za rok 2006 sa predkladá na rokovanie vlády Slovenskej republiky podľa § 23 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov.

Správa komplexne hodnotí činnosť úradu a zameriava sa najmä na:
•	činnosť úradu pri posudzovaní protisúťažných praktík,
•	činnosť úradu pri posudzovaní koncentrácií,
•	súťažnú advokáciu,
•	iné aktivity úradu.

Súčasťou materiálu je aj stručný popis najvýznamnejších prípadov, ktorými sa úrad zaoberal v oblasti šetrenia a postihovania protisúťažných praktík a kontroly koncentrácií.

Predložený materiál nemá ekonomický, finančný a environmentálny vplyv, vplyv na zamestnanosť a podnikateľské prostredie, ani vplyv na štátny rozpočet.